Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,     16.02.2005   
Nr. 22/55


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 128/2004 pentru modificarea art. 3 din Ordonanţa de urgenţă a Guvernului nr. 73/1997 privind asigurarea şi creditarea stocurilor de aprovizionare pentru perioada de toamnă – iarnă, destinate locuinţelor izolate din Delta Dunării, cu care comisia noastră a fost sesizată în fond cu adresa Biroului Permanent nr.  P.L.-X 27 din 14 februarie 2005.
	PREŞEDINTE,
Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă 
a Guvernului nr. 128/2004 pentru modificarea art. 3 din Ordonanţa 
de urgenţă a Guvernului nr. 73/1997 privind asigurarea şi creditarea 
stocurilor de aprovizionare pentru perioada de toamnă – iarnă, 
destinate locuinţelor izolate din Delta Dunării
Cu adresa nr. P.L.-X 27 din 14 februarie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 128/2004 pentru modificarea art. 3 din Ordonanţa de urgenţă a Guvernului nr. 73/1997 privind asigurarea şi creditarea stocurilor de aprovizionare pentru perioada de toamnă – iarnă, destinate locuinţelor izolate din Delta Dunării.
La întocmirea raportului s-a avut în vedere avizul Comisiei pentru administraţie publică, amenajarea teritoriului şi echilibru ecologic precum şi avizul Consiliului Legislativ.
Prezentul proiect de Lege are ca obiect de reglementare  instituirea de măsuri care să asigure creditarea stocurilor de aprovizionare pentru perioada de toamnă – iarnă destinate localităţilor izolate din Delta Dunării.
În acest sens, actul normativ prevede ca diferenţa dintre dobânda practicată de bănci şi cea suportată de persoanele juridice (de 5%) pentru constituirea stocurilor de lungă durată să fie acoperită din bugetul Consiliului judeţean Tulcea.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: din partea Guvernului: Ministerului Administraţiei şi Internelor domnul secretar de stat Alexandru Mircea şi doamna consilier juridic Irina Alexe.
La lucrările comisiei au participat  22  deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi. 
Proiectul de Lege a fost adoptat de Senat în şedinţa din data de 7 februarie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr. 128/2004 pentru modificarea art. 3 din Ordonanţa de urgenţă a Guvernului nr. 73/1997 privind asigurarea şi creditarea stocurilor de aprovizionare pentru perioada de toamnă – iarnă, destinate locuinţelor izolate din Delta Dunării, în şedinţa din data de 16.02.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,
Mihai Nicolae Tănăsescu
	SECRETAR,

Radu Cătălin Drăguş


             Experţi parlamentari,
             Ene Giorgiana
             Onete Alexandru

